

PROJEKTS uz 17.07.2025.

vēlamais datums izskatīšanai

tuvakājā domes sēdē

sagatavotājs un ziņotājs V.Kuks

LĒMUMS

Ādažos, Ādažu novadā

2025. gada . jūlijā **Nr.** «DOKREGNUMURS»

**Par Ādažu novada pašvaldības domes piekrišanu zemes Draudzības ielā 36, Ādažos iegūšanai īpašumā**

Ādažu novada pašvaldības (turpmāk – pašvaldība) dome izskatīja biedrības “Vangažu māmiņu klubs”, reģ. Nr. 40008193809, jurid. adrese: Gaujas iela 8-7, Vangaži, Ropažu nov., LV-2136 (turpmāk - Iesniedzējs), 16.07.2025. iesniegumu (pašvaldības reģ. Nr. ĀNP/1-11-1/25/4258) ar lūgumu izsniegt izziņu par piekrišanu nekustamā īpašuma Draudzības iela 36, Ādaži, Ādažu nov., zemes 2308 m2 platībā, reģistrācijai zemesgrāmatā saskaņā ar likuma “Par zemes privatizāciju lauku apvidos” 30. pantā noteikto darījumu izskatīšanas kārtību. Iesniegumam pievienots 03.07.2025. Pirkuma līgums un norādīts zemes turpmākas izmantošanas mērķis - īpašumā tiks izveidots bērnudārzs.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamā īpašuma zemesgabals ierakstīts Rīgas rajona tiesas Ādažu pagasta zemesgrāmatas nodalījumā Nr. 309 un Nekustamā īpašuma valsts kadastra informācijas sistēmā tam reģistrēts nekustamā īpašuma lietošanas mērķis “Individuālo dzīvojamo māju apbūve”, lietošanas mērķa kods 0601.
2. Saskaņā ar 03.07.2025. Pirkuma līgumu, Iesniedzējs nopircis nekustamā īpašuma Draudzības iela 36, Ādaži, Ādažu nov., sastāvā ietilpstošu zemesgabalu 2308 m2 platībā ar zemes vienības kadastra apzīmējumu 8044 007 0621.
3. Zemesgabals atbilstoši Ādažu novada teritorijas plānojumam 2018.-2028. gadam (turpmāk - teritorijas plānojums), atrodas Savrupmāju apbūves teritorijā (DzS1). Tā noteikta, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un tās galvenais izmantošanas veids ir savrupmāju apbūve.
4. Likuma „Par zemes privatizāciju lauku apvidos” (turpmāk – Likums) 28. panta pirmās daļas 7. punkts noteic, ka zemi var iegūt īpašumā šādi darījumu subjekti: Latvijas Republikas Biedrību un nodibinājumu reģistrā reģistrētas biedrības un nodibinājumi, kuru darbības laiks, skaitot no reģistrēšanas brīža Latvijas Republikā, ir ne mazāks kā trīs gadi, kuru darbības mērķis ir saistīts ar dabas aizsardzību, lauksaimniecības kultūraugu vai produktu ražošanu vai medību saimniecības organizēšanu un uzturēšanu un kuras iegādājas zemi šo mērķu īstenošanai.
5. Iesniedzēja iesniegumā norādītais nopirktā nekustamā īpašuma turpmākas izmantošanas mērķis ir izveidot tajā bērnudārzu. Šāds mērķis neatbilst Likuma 28. panta pirmās daļas 7. punkta normā noteiktajiem gadījumiem.
6. Iesniedzēja, kas 02.05.2012. ierakstīta Biedrību un nodibinājumu reģistrā, darbības mērķi saskaņā ar SIA “Lursoft” (Latvijas Republikas Uzņēmumu reģistra informācijas atkalizmantotājs) datiem (informācija pieprasīta 17.07.2025.) citu starpā ir nodibināt un īstenot pirmsskolas izglītības iestādes darbību.
7. No Likuma 28. panta pirmās daļas 7. punktā noteiktā kopsakarā ar Iesniedzēja noteiktajiem tā darbības mērķiem, izriet, ka Iesniedzējs nav uzskatāms par Likuma 28. panta pirmajā daļā noteikto darījumu subjektu.
8. Likuma 28. panta ceturtā daļa noteic, ka darījumu subjekti, kuri nav minēti šā panta pirmajā daļā, zemi var iegūt īpašumā, ievērojot šā likuma [29. pantā](https://likumi.lv/ta/id/74241#p29) noteiktos ierobežojumus un [30. pantā](https://likumi.lv/ta/id/74241#p30) noteiktajā kārtībā. Līdz ar to Iesniedzējs Likuma 30. pantā noteiktajā kārtībā ir iesniedzis izskatīšanai iesniegumu novada domei, kurai 20 dienu laikā jādod piekrišana zemes iegūšanai īpašumā, ja nav konstatēti Likuma 29. panta otrajā daļā minētie ierobežojumi.
9. Uz darījumu ar zemesgabalu neattiecas Likuma 29. panta otrajā daļā minētie ierobežojumi. Iesniegumā norādītā zemesgabala turpmākās izmantošanas mērķis nav pretrunā ar teritorijas plānojumu.
10. Saskaņā ar pašvaldībai iesniegto 16.07.2025. apliecinājumu Iesniedzēja vienīgie biedri ir divas fiziskas personas, kas ir Latvijas Republikas pilsoņi un patiesie labuma guvēji biedrībā.
11. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 18.07.2025. tika pārbaudītas ziņas par Iesniedzēju un tā biedriem. Subjekti sankciju sarakstos nav atrasti (avots - www.lursoft.lv).
12. Uz darījumu neatteicas Nacionālo drošību apdraudošu darījumu ierobežošanas likums.

Pamatojoties uz likuma “Par zemes privatizāciju lauku apvidos” 28. panta ceturto daļu, 29. panta otro daļu, 30. panta pirmo un otro daļu, Ādažu novada pašvaldības dome

**NOLEMJ:**

1. Izsniegt biedrībai “Vangažu māmiņu klubs”, reģ. Nr. 40008193809, jurid. adrese: Gaujas iela 8-7, Vangaži, Ropažu nov., LV-2136, izziņu par Ādažu novada pašvaldības domes piekrišanu iegūt īpašumā nekustamā īpašuma Draudzības ielā 36, Ādažos, Ādažu nov. (kadastra Nr. 8044 007 0087), zemesgabalu 2308 m2 platībā, zemes vienības kadastra apzīmējums 8044 007 0621, dzīvojamās mājas uzturēšanai.
2. Pašvaldības Centrālās pārvaldes Nekustamā īpašuma nodaļai sagatavot 1. punktā noteikto izziņu un pēc pašvaldības nodevas samaksas izsniegt iesniedzējam.
3. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).
4. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

Iesniedzējam kopā ar sagatavotu izziņu uz e-pastu: agater@gmail.com

NĪN- V. Kuks @; GRN @; IDRV @

Kuks, t. 24114151